**Invergordon** (skotsk-gælisk: *Inbhir Ghòrdain* eller *An Rubha*) er en by og en havn i Easter Ross i regionen Highland i Skottland. Byen ligger i sognet Rosskeen ved bukten Cromarty Firth, som er en sidearm av Moray Firth på den skotske nordøstkysten. Byen hadde beregnet 3930 innbyggere i 2020.

Historie
--------

Rolig gatebilde i Invergordon
Invergordon fikk navnet sitt fra adelsmannen William Gordon, en lokal grunneier på begynnelsen av 1700-tallet. I århundrer var eiendommen som Invergordon nå står på kjent som Inverbreakie, «munningen av Breakie», Breakie er antagelig bekken som kommer inn i Firth ved broen Rosskeen Bridge, nær den gamle sognekirken vest for den nåværende byen.

Byen bygget opp rundt havnen som ble etablert i 1828. Området ble en politiområde i 1863 og Invergordons rådhus sto ferdig i 1871.

Invergordon Grain Distillery, drevet av whiskygiganten Whyte & Mackay (med eiere på Filippinene), ble etablert i 1959. Tiknyttet destilleriet var sekkepipebandet Invergordon Distillery Pipe Band som ble dannet i 1964.

I 1971 åpnet British Aluminium Company, som var 47 % eid av Reynolds Metals, et aluminiumsverk i Invergordon.

Fra begynnelsen av 70-tallet ble oljeindustri viktig for Invergordon, og et verft for bygging og reparasjon av oljerigger ble åpnet i Nigg like ved. Verftet er fortsatt i drift.

Den dype havna i Invergordon gjør at byen årlig blir besøkt av flere cruiseskip med turister som besøker det skotske høylandet.

Marinebase
----------

Panorama over Invergordon
Sjøforsvarsinstituttet ble designet i 1914 av Edinburgh-arkitekten Stewart Kaye i påvente av første verdenskrig. Invergordon har vært benyttet som havn av Royal Navy siden 1800-tallet, og fra begynnelsen av 1900-tallet ble det en offisiell marinebase. I 1915 eksploderte krysseren HMS «Natal» som lå for anker i Invergordon, over 300 mennesker omkom. Marinebasen var stedet for Invergordon-mytteriet i 1931, hvor rundt 1000 sjøfolk i den britiske atlanterhavsflåten i skip fra Royal Navy ved Invergordon i to dager var i åpent mytteri. Det var ett av de få militære streiker i britisk historie, men forårsaket panikk på aksjebørs i London og økte Storbritannias økonomiske problemer og tvang landet ut av gullstandarden 21. september 1931. Levningene av marinebasen kan ses i tankene som ligger bak byens sentrum; havnen som pleide å ha brensel og vannforsyninger.

Invergordon ble oppgitt som base av Royal Navy under den andre verdenskrig siden byen lå innenfor rekkevidden av tyske fly fra baser på det europeiske fastlandet.

Referanser
----------

1. ↑  Gittings, Bruce; Munro, David: «Invergordon». *The Gazetteer for Scotland*. School of GeoSciences, University of Edinburgh and The Royal Scottish Geographical Society.
2. ↑   «Mid-2020 Population Estimates for Settlements and Localities in Scotland». *National Records of Scotland*. 31 mars 2022
3. 1 2 3   «History», *Invergordon Community On Line*. Arkivert fra originalen 25. mars 2009.
4. ↑   Historic Environment Scotland: «Invergordon, Shore Road, Harbour (14499)», *Canmore*.
5. ↑  «Invergordon Burgh», *Vision of Britain*
6. ↑  «High Street, former Town Hall and Playhouse Cinema (LB35077)», *Historic Environment Scotland*
7. ↑  «Invergordan Distillers», *Scotch Whisky*
8. ↑   «44 Years Ago», *Ross-shirejournal.co.uk*. Arkivert fra originalen den 6. mars 2015.
9. ↑   Lee, John M. (29. mai 1971): «British Aluminum Debut Faces World Glut», *The New York Times*
10. ↑  «Stewart Kaye», *Dictionary of Scottish Architects*.
11. ↑   «The Invergordon Mutiny of 1931», *Sea Your History*
12. ↑  Rees-Mogg, William (2008): «Six vital lessons of the 1931 depression», *The Times*
13. ↑  McKenzie, Steven (8. august 2011): «Return to Highlands' Inchindown secret tunnels», *BBC Scotland*.

Eksterne lenker
---------------

* Invergordon Community On Line

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** GeoNames **·** BBC Things
 |